Сваминараян Мандир, Вадтал

Сваминараян Мандир, Вадтал (Дэвнагари язуы белән: श्री स्वामिनारायण मन्दिर, वडताल) ул Вадталда Һинд дине гыйбадәтханәсендә Лакшми Нараян Дэв Гадиның штаб-фатиры. Гыйбадәтханә өч төп изге урын бар, бу гыйбадәтханәнең үзәк изге урыны Лакшми Нараян һәм РанчодРаи. Уң  яктан "Хари Кришна" формасында Сваминараян белән Радһа Кришна поты һәм сулда Васудэва, Дхарма һәм Бхакти. Page 145 Гыйбадәтханәнең агач баганаларында төсле агачта кисүе белән бизәлгән. Гыйбадәтханә бинасында дхармасала бар. Гньянбауг ул гыйбадәтханә капкасыннан төньяк-көнбатышта бакча һәм анда Сваминараянга багышланган дүрт һәйкәл бар.Page 202, 203

Тарихы
Вадтал шәһәрчеге шулай ук Вадтал Сваминараян буларак мәгълүм. Биредә гыйбадәтханә лотос формасында, эчке гыйбадәтханәдә тугыз гөмбәз белән. Бу изге урын өчен җирне Җобан Паги биргән, ул Сваминараян тарафыннан тугърыга әверелдерелгән бандит булган. Гыйбадәтханәне Сваминараян төзергә кушкан һәм ул S.G. Brahmanand Swami каравында төзелгән булган.
Вадталдан тугърылар Шридҗи Махараджка Нирджала Экадаши көнендә аны Гадхадада каршылау өчен барганнар. Киләсе көндә - Джьетшаның якты яртысының уникенче көнендә - алар Сваминараяннан Вадталда Кришна Мандирны төзергә сораганнар. Шридҗи Махараҗ үзенең өйрәнчегенә С.Джи Брахмананд Свамига Гөҗаратта Мули гыйбадәтханәсен төзүне вакытлыча калдырырга һәм изгеләр төркеме белән Вадтал гыйбадәтханәсе планын карарга кушкан. Бу гыйбадәтханәне төзү 15 ай эчендә тәмамланган булган һәм Шри Лакшминараян Дэв потлары Сваминараян үзе тарафыннан кору церемониясенең Ведик гимннары һәм тугърылар дәрте арасында куелган булган. Гыйбадәтханәнең уртасында ул Лакшминараян Дэв һәм Ранчолд потларын куйган. Уң якта Дхармдэв һәм Бхактимата һәм Васудэв потлары бар. Һәм сул якта Сваминараян Шри Радха Кришна Дэв һәм Һарикришна Махараҗ потларын куйган.
Үзәк гыйбадәтханәдә утыручы Илаһлардан башка, табыну урынының сул стенасында Дакшинаварт Шанкх (көньяк диңгез кабырчыгы) һәм Шалиграма (Вишну сурәте) куелган булган һәм эчке гөмбәздә Вишнуның Шешнаагта (күк еланы) утырган поттан тыш Ходайның ун инкарнациясенең таш потлары бар.

Йогынтысы
Вадтал һәм аның тирәсендә фермерлар тәмәке үстереп тормыш күргәннәр. Гыйбадәтханә бу фермерларны башка авыл хуҗалыгы опцияләренә күчәргә өндәүдә әһәмиятле роль уйнаган. Дини сәфәр кылучыларга җайлы булсын өчен Вадталда тимер юл станциясе ачылган булган. Аны Ананд һәм Бориави белән тоташтыручы 14 миля озынлыктагы киң колеялы сызык төзелгән булган.

Һиндстан Бәйсезлеге Хәрәкәте вакытында милли җитәкчеләр гыйбадәтханәдә чыгышлар ясаган. 1921 елның январендә Махатма Гандһи гыйбадәтханәдә чыгыш ясаган, һәм катнашмауның Һинду Дхармага бәйләнеше турында сөйләгән, "Бу изге урында мин шулай дип игълан итәм, әгәр дә Сез Сезнең "Һинду Дһарма"ны яклыйсыгыз килә икән, хезмәттәшлек итмәү ул Сез өйрәнергә тиеш беренче сабак".

Валлабхай Пател (азатлык өчен көрәшүче һәм Һиндстанның Эчке Эшләр Министры) карашларына Сваминараян фәлсәфәсе йогынты ясаган, чөнки ул Сваминараян тарафдарлары гаиләсендә туган булган. Аның әтисе Вадталга дини сәфәр өчен һәр тулы ай көнендә барган һәм еш яшь Пателны үзе белән ала торган булган.Page 7 Гандиның доктринасы Сваминараян хәрәкәте тәгълиматы реформаларына охшаш булганга күрә, бу Пателны җәлеп иткән дип ышаныла.

Вадталда Сваминараян гыйбадәтханәсе Вишва Һинду Паришадның әгъзасы булып тора һәм оешманың эчке идарә итү түгәрәгенең өлеше дип таныла. Вишва Һинду Паришад үзенең 11-енче Дһарма Сансадын (Дини парламентын) Вадталда Сваминараян Гыйбадәтханәсендә 2006 елда үткәргән.    

Штаб-фатирлар
Гыйбадәтханә Сваминараян Сампрадайяның һәм дакшин дэшның (Лакшминараян Дэв Гади) ачарьясы һәм остазының төп гыйбадәтханәсе булып тора. Төп гыйбадәтханәнең көньяк очында Акшар Бхуван дигән урын урнашкан. Аның беренче катында торучы Гһаншьям Махараҗның потлары бар. Икенче катта утырган килеш Гһаншьям Махараҗ поты бар. Сваминараянның шәхси әйберләре биредә саклана. Көнбатышта "Һари Мандап" дигән урын бар, биредә Сваминараян Шикшапатрины язган.

Вадтал шәһәрчеге
Шәһәрчектән көнчыгышта манго бакчасы бар, анда Сваминараян Һолины бәйрәм иткән һәм буяулар белән уйнаган. Бу урында тент төзелгән булган. Бу урыннан көньяк якта Сваминараян унике ишекнең таганында тирбәлгән. Шул урында мәрмәр урындык төзелгән булган. Сваминараян казыган Гомати күле шәһәрчекнең төньягында. Күлнең уртасында сыену урыны һәм аның көнбатышында тент төзелгән. Сваминараян күл казылганда хәзерге тент урынында утырырга яраткан. Сваминараян Вачанамритны күл янындагы манго агачы янында дәгъва иткән.

Билгеләмәләр

Искәрмәләр

 Swaminarayan Mandirs - Vadtal 
 Swaminarayan Mandirs - Vadtal

Тышкы сылтамалар

Life narration of Joban Pagi in Gujarati. Then notorious bandit of Gujarat for whose head Sayajirao 2 had declared award of 50,000  

Төркем:Әлифба буенча гыйбадәтханәләр
Төркем:Һинд дине гыйбадәтханәләре
Төркем:Вишнуизм
Төркем:Сваминараян хәрәкәте